
	sh. __________

«ANOR BANK» Aksiyadorlik jamiyati, bundan buyon «Bank» deb yuritiladi, bir tomondan, ___________________ nomidan ___________________ asosida ish yurituvchi ___________________ vakilligida, hamda boshqa tomondan, O‘zbekiston Respublikasi fuqarosi ___________________ (__________ tomonidan ..____ sanada berilgan ID karta/pasport № __________), bundan buyon «Qarz oluvchi» deb yuritiladi, birgalikda «Tomonlar», alohida-alohida esa «Tomon» deb atalib, avtotransport vositasini sotib olish uchun kredit ajratish to‘g‘risidagi mazkur shartnomani (Avtokredit) (bundan buyon — «Shartnoma» yoki «Kredit shartnomasi») quyidagilar haqida tuzdilar:
ATAMALAR VA TA’RIFLAR
Mazkur Shartnoma matnida, agar boshqacha ko‘rsatilmagan yoki mazmunidan boshqacha anglashilmasa, ushbu bo‘limda keltirilgan atamalar va ta’riflar quyidagi ma’nolarga ega:
Avtotransport vositasini sotib olish uchun moliyaviy iste’mol krediti (Avtokredit) — Bank tomonidan jismoniy shaxsga (Qarz oluvchiga) mazkur Shartnoma shartlariga muvofiq yangi avtotransport vositasini sotib olish uchun pul mablag‘lari ko‘rinishida ajratiladigan iste’mol kreditining turi.
So‘rovnoma — Qarz oluvchi (yoki potensial Qarz oluvchi) tomonidan Bankka taqdim etiladigan (shuningdek, Masofaviy bank xizmatlari tizimi orqali shakllantirilishi mumkin bo‘lgan) hujjat bo‘lib, Qarz oluvchiga kredit ajratish ehtimolini baholash maqsadida rasmiylashtiriladi, ariza shakliga ega hamda Qarz oluvchi to‘g‘risidagi umumiy ma’lumotlarni o‘z ichiga oladi.
Kredit ajratilgan sana — Bank tomonidan Qarz oluvchining ssuda hisobvarag‘idan yangi avtotransport vositasini realizatsiya qiluvchi ishlab chiqaruvchi korxona yoki Yetkazib beruvchi (Diler)ning bank hisobvarag‘iga pul mablag‘lari o‘tkazilgan sana.
Kredit obyekti — O‘zbekiston Respublikasi hududida yoki xorijda ishlab chiqarilgan, kredit mablag‘lari hisobidan sotib olinadigan muayyan rusumdagi yangi avtotransport vositasi.
Qarz oluvchi — Bank bilan tuzilgan kredit shartnomasi asosida yangi avtotransport vositasini (avtomobilni) sotib olish uchun iste’mol krediti olgan jismoniy shaxs (O‘zbekiston Respublikasi fuqarosi yoki O‘zbekiston Respublikasida doimiy yashovchi fuqaroligi bo‘lmagan shaxs).
Birgalikdagi qarz oluvchi — Qarz oluvchi bilan teng huquq va majburiyatlarga ega bo‘lgan jismoniy shaxs bo‘lib, kreditni qaytarish bo‘yicha Bank oldida solidar javobgarlikka ega. Kredit summasi miqdorini aniqlashda uning daromadlari ham Qarz oluvchining daromadlari bilan bir qatorda hisobga olinadi.
Yetkazib beruvchi (Diler) — kredit mablag‘lari, shu jumladan kredit hisobidan sotib olinadigan yangi avtotransport vositasini realizatsiya qiluvchi yuridik shaxs (avtosalon).
1. ASOSIY QOIDALAR

1.1. Mazkur Shartnoma Bank tomonidan Qarz oluvchiga O‘zbekiston Respublikasining milliy valyutasida avtokredit ajratish tartibini belgilaydi hamda avtotransport vositasini sotib olish uchun kredit ajratish to‘g‘risidagi mazkur Shartnoma tuzilishi munosabati bilan Qarz oluvchi va Bank o‘rtasida yuzaga keladigan munosabatlarni tartibga soladi.
1.2. Mazkur Shartnoma O‘zbekiston Respublikasi Fuqarolik kodeksining 367-moddasi va 369-moddasi ikkinchi qismiga muvofiq tuziladi hamda Qarz oluvchi tomonidan mazkur Shartnomada nazarda tutilgan, Shartnoma shartlarini hech qanday istisno va cheklovlarsiz to‘liq qabul qilganligini (aksept qilganligini) bildiruvchi harakatlar amalga oshirilgan paytdan e’tiboran kuchga kiradi.
1.3. Qarz oluvchini Shartnoma shartlari va Tariflar bilan tanishtirish maqsadida Bank mazkur hujjatlarni o‘zining rasmiy veb-saytida e’lon qiladi. Shuningdek, Bank Qarz oluvchini axborot olish hamda xabarning Bank tomonidan yuborilganligini aniqlash imkonini beruvchi boshqa usullar orqali ham xabardor qilishi mumkin. Mazkur axborot e’lon qilingan sana uning Bankning rasmiy veb-saytida joylashtirilgan sanasi hisoblanadi.

2. SHARTNOMANING PREDMETI
2.1. Mazkur Shartnoma shartlariga muvofiq, Bank Qarz oluvchiga mazkur Shartnomada nazarda tutilgan miqdorda va shartlarda kredit ajratish majburiyatini oladi, Qarz oluvchi esa mazkur Shartnoma shartlariga muvofiq olingan kreditni qaytarish, kredit bo‘yicha foizlarni hamda mazkur Shartnomada nazarda tutilgan boshqa to‘lovlarni to‘lash majburiyatini oladi.
3. MUHIM SHARTLAR
	Avtokreditning muhim shartlari

	№п/п
	Shart**
	Shart mazmuni



	1.
	Kredit summasi
	(summa so‘z bilan)

	2.
	Shartnomaning amal qilish muddati
	

	3.
	Kredit ajratish
	

	4.
	Foiz stavkasi
	 От  0% до 25%

	5.
	Kredit bo‘yicha asosiy qarz va foizlarni to‘lash tartibi (qaytarish shartlari)
	

	6.
	Qarz oluvchining tashabbusi bilan o‘zgartirishlar kiritish uchun bir martalik komissiya
	

	7.
	Ta’minot
	

	8.
	Shartnoma bo‘yicha majburiyatlarni o‘z vaqtida bajarmaganlik uchun to‘lov
	

	9
	Kreditni to‘lash jadvali
	Mazkur Shartnomaning 1-ilovasi


4. SSUDA HISOBVARAG‘INI OCHISH
4.1. Mazkur Shartnoma shartlariga muvofiq, Bank Qarz oluvchiga O‘zbekiston Respublikasining milliy valyutasi — o‘zbek so‘mida ssuda hisobvarag‘(lari)ni ochadi.
4.2. Hisobvaraq raqami Bank tomonidan bir tomonlama tartibda belgilanadi va Qarz oluvchiga Shaxsiy kabinet (Masofaviy bank xizmatlari tizimi — DBO) orqali ma’lum qilinadi.

5. KREDIT AJRATISH VA UNI QAYTARISH TARTIBI
5.1. Avtokredit mazkur Shartnomada belgilangan shartlar va tartibga muvofiq, Qarz oluvchining ssuda hisobvarag‘idan kredit obyekti realizatsiya qiluvchi Yetkazib beruvchi hisobvarag‘iga kredit summasi to‘liq yoki qisman naqd pulsiz shaklda o‘tkazish yo‘li bilan taqdim etiladi.
5.2. Bankning kreditni taqdim etish bo‘yicha majburiyati Kredit ajratilgan sanadan boshlab bajarilgan deb hisoblanadi.
5.3. Qarz oluvchi Shartnoma tuzilgan sanadan boshlab 14 (o‘n to‘rt) kalendar kuni davomida kredit mablag‘larini o‘zlashtirish huquqiga ega. Agar Qarz oluvchi ushbu muddat ichida kredit mablag‘larini o‘zlashtirmasa, Bank Qarz oluvchini 3 (uch) kalendar kun oldin yozma ravishda xabardor qilgan holda, Shartnomani bajarishdan bir tomonlama tartibda voz kechish (Shartnomani bekor qilish) huquqiga ega bo‘ladi. Yozma xabarnoma yuborilgan sana uning topshirilgan yoki pochta orqali jo‘natilgan sanasi hisoblanadi. Shartnoma xabarnoma topshirilgan sanadan yoki yuborilgan sanadan e’tiboran 3 (uch) kun o‘tgach bekor qilingan deb hisoblanadi.
5.4. Kredit summasi, muddati, foiz stavkasi, maqsadi hamda kreditni qaytarish jadvali mazkur Shartnomada belgilanadi.
5.5. Agar to‘lov sanasi bank ish kuni bo‘lmagan kunga to‘g‘ri kelsa, to‘lov sanasi sifatida undan oldingi bank ish kuni (operatsion kun) hisoblanadi. Bunda to‘lov summasi o‘zgarmaydi, dam olish va bayram kunlari uchun hisoblangan foizlar esa keyingi to‘lov tarkibiga kiritiladi.
5.6. Kredit bo‘yicha asosiy qarzni qaytarish Qarz oluvchi tomonidan kredit valyutasida Kreditni qaytarish jadvaliga (mazkur Shartnomaning 1-ilovasi) muvofiq amalga oshiriladi.
5.7. Kreditni qaytarish jadvali qayta rasmiylashtirilgan taqdirda (shu jumladan kredit bo‘yicha moliyalashtirish boshlanish muddatlari o‘zgarganda, Shartnomada nazarda tutilgan o‘zgaruvchan foiz stavkasi o‘zgarganda, kredit restrukturizatsiyasi amalga oshirilganda, kreditni qisman muddatidan oldin qaytarilganda, to‘lov sanalari va muddatlari yoki oraliq to‘lovlar miqdori o‘zgarganda), avvalgi amaldagi jadval o‘z kuchini yo‘qotadi va Qarz oluvchiga yangi jadval taqdim etiladi. Yangilangan kreditni qaytarish jadvali Qarz oluvchi tomonidan Bankning mobil ilovasi orqali olinishi mumkin.
5.8. Agar Qarz oluvchi kredit summasini to‘liq o‘zlashtirmagan bo‘lsa, biroq Kreditni qaytarish jadvaliga muvofiq asosiy qarzni to‘lash sanasi kelgan bo‘lsa, o‘zlashtirilmagan kredit summasi to‘lovga tegishli asosiy qarz miqdoriga kamaytiriladi.
5.9. Agar Qarz oluvchi asosiy qarzni Shartnomada belgilangan muddatda qaytarmasa, u kechiktirilgan har bir kun uchun Shartnoma shartlariga muvofiq foiz to‘laydi.
5.10. Avtokreditni qaytarish uchun kelib tushgan mablag‘lar asosiy qarz, hisoblangan foizlar, penya va boshqa to‘lovlarga yo‘naltiriladi. Agar to‘lov summasi yetarli bo‘lmasa, qarzdorlik quyidagi tartibda qoplanadi:
1. asosiy qarz va muddati o‘tgan foizlar;
2. joriy davr foizlari va asosiy qarz;
3. penya (jarima, neustoyka);
4. Bankning qarzdorlikni undirish bilan bog‘liq boshqa xarajatlari.
5.11. Muddatli qarzdorlik (to‘lov muddati hali kelmagan qarz) Qarz oluvchining ko‘rsatmalariga muvofiq qoplanadi.
5.12. Asosiy qarzni qaytarish ssuda hisobvarag‘iga, foizlar esa foizlar hisobini yuritish hisobvarag‘iga o‘tkazish orqali amalga oshiriladi. Asosiy qarz va foizlar to‘langan sana mablag‘lar tegishli hisobvaraqlarga tushgan kun hisoblanadi.
5.13. Asosiy qarz, foizlar va boshqa to‘lovlar Qarz oluvchining arizalari, Bank farmoyishlari hamda Qarz oluvchining talab qilib olinguncha depozit hisobvarag‘i yoki avtokreditni qoplash uchun maxsus hisobvarag‘idan hamda boshqa hisobvaraqlaridan Bank tomonidan akseptsiz tartibda mablag‘larni yechib olish orqali amalga oshiriladi.
5.14. Avtokredit va boshqa to‘lovlar Qarz oluvchi tomonidan talab qilib olinguncha hisobvaraq, kreditni qoplash uchun maxsus hisobvaraq yoki kartochka hisobvarag‘ini to‘ldirish, O‘zbekiston Respublikasi banklari orqali pul o‘tkazish, Bank hamkorlarining to‘lov terminallari yoki Bankning DBO tizimlari orqali amalga oshirilishi mumkin. To‘lovni amalga oshirish uchun Qarz oluvchi yoki uning vakili mobil ilova yoki to‘lov terminalida tegishli rekvizitlarni kiritishda “Kredit kodi”ni kiritishi lozim. “Kredit kodi” Qarz oluvchiga kredit rasmiylashtirilgan paytda yoki DBO tizimlari orqali taqdim etiladi.

6. KREDITDAN FOYDALANGANLIK UCHUN TO‘LOV
6.1. Bank Avtokredit bo‘yicha asosiy qarzning amaldagi qoldig‘iga mazkur Shartnomada ko‘rsatilgan yillik foiz stavkasi asosida foizlarni hisoblaydi.
6.2. O‘zbekiston Respublikasi Markaziy bankining qayta moliyalash stavkasi o‘zgargan yoki kapital bozorida resurslar qiymati oshgan/pasaygan taqdirda, mazkur Shartnomada ko‘rsatilgan kreditdan foydalanganlik uchun foizlar miqdori Tomonlarning o‘zaro kelishuviga muvofiq qayta ko‘rib chiqilishi mumkin bo‘lib, bu oferta aksepti (Shartnomaga qo‘shimcha kelishuv), DBO tizimi orqali yoki yozma shaklda tasdiqlanadi.
6.3. Kredit bo‘yicha asosiy qarz qoldig‘iga foizlar har kuni ish kunining oxirida, yiliga 365 (uch yuz oltmish besh) kunlik hisob-kitob davri hamda har bir oyning amaldagi kunlar sonidan kelib chiqqan holda hisoblanadi. Foizlar hisoblanishi ssuda hisobvarag‘ida qarzdorlik yuzaga kelgan kundan boshlab boshlanadi.
6.4. Qarz oluvchi Bankka mazkur Shartnomaga muvofiq hisoblangan kreditdan foydalanganlik uchun foizlarni to‘lov sanasida to‘laydi.
6.5. Kreditning to‘liq qiymati (KTQ) O‘zbekiston Respublikasi qonunchiligiga muvofiq hisoblanadi va quyidagilarni o‘z ichiga oladi (KTQ hisobiga quyidagi to‘lovlarning barchasi yoki ayrimlari kiritilishi mumkin):
6.5.1. Qarz oluvchining asosiy qarz va foizlar bo‘yicha to‘lovlari;
6.5.2. Qarz oluvchining Bank foydasiga amalga oshiradigan to‘lovlari, agar bunday to‘lovlar Shartnoma shartlaridan kelib chiqsa va/yoki kredit berilishi ushbu to‘lovlar amalga oshirilishiga bog‘liq bo‘lsa (garov shartnomasini rasmiylashtirish xarajatlari hamda boshqa xarajatlar);
6.5.3. Qarz oluvchining sug‘urta tashkiloti foydasiga amalga oshiradigan to‘lovlari, agar sug‘urta shartnomasi bo‘yicha sug‘urta hodisasi yuz berganda Bank foyda oluvchi bo‘lsa;
6.5.4. Kafolat (kafillik) taqdim etish uchun Kafilga to‘lanadigan to‘lovlar.
6.6. Mazkur Shartnomada amaldagi qonunchilikka zid bo‘lmagan bir martalik komissiyalar miqdori va ularni undirish tartibi nazarda tutilishi mumkin.
Mazkur Shartnoma shartlariga o‘zgartirishlar kiritish, Qarz oluvchi majburiyatlarining qisman yoki to‘liq bajarilmasligi xavfini keltirib chiqarmaydigan holatlarda (foiz stavkasining oshishi, shaxsiy ma’lumotlarga o‘zgartirishlar kiritish va h.k.), shuningdek kreditning qisman muddatidan oldin qaytarilishi munosabati bilan oylik to‘lov miqdorini qayta hisoblash maqsadida to‘lov jadvaliga o‘zgartirish kiritish bir martalik komissiya undirilmagan holda amalga oshiriladi.
Ta’minot qismiga oid o‘zgartirishlar, Qarz oluvchi majburiyatlarining qisman yoki to‘liq bajarilmasligi xavfini keltirib chiqarmaydigan hollarda (qo‘shimcha ta’minot taqdim etish, texnik pasport, kadastr hujjatlari, garov obyekti joylashuvi, sug‘urta muddatini uzaytirish va h.k. bo‘yicha ma’lumotlarni o‘zgartirish), ta’minot bo‘yicha o‘zgartirishlar kiritish uchun ham bir martalik komissiya undirilmagan holda amalga oshiriladi.
7. KREDIT QAYTARILISHINI TA’MINLASH
7.1. Mazkur Shartnoma bo‘yicha taqdim etiladigan kredit kredit mahsuloti shartlariga qarab quyidagi ta’minot turlari bilan ta’minlanishi mumkin («Garov predmeti»):
7.1.1. Qarz oluvchi tomonidan, shu jumladan kredit mablag‘lari hisobidan xarid qilinadigan avtotransport vositasining garovi bo‘lib, u Tomonlar o‘zaro kelishgan qiymat bo‘yicha Bank tomonidan qabul qilinadi.
Birlamchi bozordan avtotransport vositasi xarid qilinganda va ushbu avtotransport vositasini kredit bo‘yicha ta’minot sifatida Bankka taqdim etish sharti mavjud bo‘lsa, uning Davlat yo‘l harakati xavfsizligi xizmati organlarida ro‘yxatdan o‘tkazilishi hamda garov sifatida Bankka topshirilishi Qarz oluvchi tomonidan avtotransport vositasi xarid qilingan kundan (hisob-ma’lumotnoma asosida) boshlab 30 (o‘ttiz) kalendar kundan kechiktirmagan holda amalga oshirilishi lozim.
7.1.2. Kredit qaytarilmasligi xavfini sug‘urtalash polisi. Bank sug‘urta kompaniyasi bilan kredit qaytarilmasligi xavfini sug‘urtalash shartnomasini kreditning to‘liq muddati uchun tuzadi (bundan buyon — «Ta’minot»). Sug‘urta shartlarining aniq tafsilotlari Bank talablariga javob beradigan tegishli sug‘urta shartnomasi (yoki sug‘urta kelishuvi)da belgilanadi. Ta’minot mazkur Shartnomada ko‘rsatilgan miqdorda qabul qilinadi.
Bunda kredit qaytarilmasligi xavfini sug‘urtalash shartnomasi bo‘yicha sug‘urta mukofotini to‘lash majburiyati Qarz oluvchiga yuklatiladi.
7.1.3. Qarz oluvchi yoki uchinchi shaxslarning alohida depozit hisobvarag‘ida joylashtirilgan pul mablag‘lari garovi. Ta’minot miqdori mazkur Shartnomada ko‘rsatiladi.
7.1.4. Uchinchi shaxs kafilligi. Ta’minot miqdori mazkur Shartnomada ko‘rsatiladi.
7.1.5. Transport vositalari / maxsus texnika / ko‘chmas mulk garovi. Garovning aniq shartlari garov shartnomasida belgilanadi (qonunchilikda nazarda tutilgan hollarda notarial tasdiqlanadi).
7.2. Qarz oluvchi mazkur Shartnomaning 7.1.1 va 7.1.5-bandlarida ko‘rsatilgan «Garov predmetini» sug‘urta kompaniyasi orqali sug‘urtalash va ushbu sug‘urtani Shartnomaning amal qilish muddati davomida (Bank bilan kelishilgan sug‘urta shartlari asosida) ta’minlash majburiyatini oladi. Sug‘urta hodisasi yuz berganda foyda oluvchi Bank hisoblanadi. Tegishli tarzda rasmiylashtirilgan sug‘urta shartnomasi, sug‘urta polisi hamda «Garov predmeti» bo‘yicha garov shartnomasi (qonunchilikda nazarda tutilgan hollarda notarial tasdiqlangan) kredit ajratilishidan oldin Bankka taqdim etilishi lozim.
7.3. Agar Qarz oluvchi mazkur Shartnoma bo‘yicha asosiy qarz, foizlar va/yoki boshqa to‘lovlarni belgilangan muddatda to‘lash imkoniyatiga ega bo‘lmagan yoki Shartnoma bo‘yicha boshqa majburiyatlarni buzgan taqdirda, Bank garovga qo‘yilgan ta’minot va/yoki uning qismlariga nisbatan undirish choralarini qo‘llash hamda/yoki sug‘urtalovchidan Qarz oluvchining qarzdorligini undirish huquqiga ega bo‘ladi. Qarz oluvchi esa Bankka ushbu huquqlarni amalga oshirish uchun so‘zsiz va qaytarib olinmaydigan rozilik beradi, bu esa amaldagi qonunchilikka muvofiq amalga oshiriladi.
8. SHAXSIY MA’LUMOTLARNI QAYTA ISHLASH
8.1. Shartnomani tuzish, shuningdek Qarz oluvchi tomonidan Bankka So‘rovnoma yoki ariza yuborish orqali Qarz oluvchi Bankka taqdim etilgan shaxsiy ma’lumotlarni qog‘oz va/yoki elektron shaklda, avtomatlashtirilgan vositalar yordamida yoki ularsiz qayta ishlashga rozilik (huquq) beradi. Bunda ma’lumotlarni yig‘ish, yozib olish, tizimlashtirish, to‘plash, saqlash, aniqlashtirish (yangilash, o‘zgartirish), olish, foydalanish, uzatish (taqdim etish, kirish imkonini berish, shu jumladan shaxsiy ma’lumotlarni qayta ishlashni uchinchi shaxslarga topshirish), shaxsiylashtirmasdan foydalanish (depersonalizatsiya), bloklash, o‘chirish va yo‘q qilish kabi harakatlar amalga oshirilishi mumkin.
8.2. Qarz oluvchining shaxsiy ma’lumotlari deganda Qarz oluvchi tomonidan yoki uning roziligi bilan uchinchi shaxs tomonidan Bankka har qanday usulda taqdim etilgan, bevosita yoki bilvosita Qarz oluvchini aniqlash imkonini beradigan ma’lumotlar tushuniladi, jumladan: familiyasi, ismi, otasining ismi; tug‘ilgan sana, oy va yil; jinsi; aloqa ma’lumotlari (telefon raqamlari, elektron pochta manzillari); shaxsni tasdiqlovchi hujjat ma’lumotlari; yashash va/yoki vaqtincha turgan joyi to‘g‘risidagi ma’lumotlar; ma’lumoti, oilaviy holati, farzandlari soni, bandligi va faoliyat sohasi; ish beruvchi to‘g‘risidagi ma’lumotlar; o‘rtacha oylik daromad va oylik xarajatlar va boshqalar.
8.3. Shaxsiy ma’lumotlarni qayta ishlash quyidagi maqsadlarda amalga oshiriladi:
· Bank tomonidan Qarz oluvchi bilan Shartnoma tuzish imkoniyatini ko‘rib chiqish, shu jumladan avtomatlashtirilgan qayta ishlash asosida ijobiy yoki salbiy qaror qabul qilish;
· Qarz oluvchi tomonidan taqdim etilgan ma’lumotlarning ishonchliligini tekshirish;
· Shartnomani bajarish va bekor qilish;
· Shartnoma bo‘yicha qarzdorlikni talab qilish (qoplash, undirish);
· Qarz oluvchining to‘lov qobiliyatini baholash;
· Qarz oluvchining ish joyi, amaldagi yashash manzili, telefon va boshqa ma’lumotlarni tekshirish va aniqlash;
· Qarz oluvchining Bank mahsulotlariga bo‘lgan qiziqishini aniqlash;
· Qarz oluvchini marketing segmentlariga ajratish;
· Qarz oluvchiga Bankning boshqa xizmat va mahsulotlarini ilgari surish hamda taqdim etish (shu jumladan Bank tomonidan boshqa shartnomalar tuzish imkoniyatini ko‘rib chiqish).
8.4. Shartnomani tuzish orqali Qarz oluvchi Bankka kredit bitimini tuzish, o‘zgartirish va ijrosini monitoring qilish jarayonida xavflarni baholash maqsadida istalgan vaqtda kredit tarixini kredit byurolaridan so‘rash huquqini beradi, shu jumladan kredit axboroti subyektlarini reyting baholash orqali hamda qonunchilikda nazarda tutilgan boshqa maqsadlarda.
9. TOMONLARNING HUQUQ VA MAJBURIYATLARI
Qarz oluvchining huquqlari:
9.1. Qarz oluvchi kreditni Shartnomada belgilangan muddatdan oldin istalgan vaqtda, jarima sanktsiyalarisiz to‘liq yoki qisman muddatidan oldin qaytarish huquqiga ega.
9.2. Qarz oluvchi Shartnoma tuzilganidan so‘ng, kredit mablag‘lari o‘tkazilgungacha bo‘lgan davrda kredit olishdan bepul voz kechish huquqiga ega.
9.3. Qarz oluvchi kredit bo‘yicha garovga qo‘yilgan o‘zining depozit (omonat) mablag‘larini, uning amal qilish muddatidan qat’i nazar, kreditni qaytarishga yo‘naltirish huquqiga ega. Agar Qarz oluvchi muddatli depozit (omonat) mablag‘larini kreditni muddatidan oldin yopish maqsadida uning amal qilish muddati tugagunga qadar yo‘naltirmoqchi bo‘lsa, u bu haqda Bankni depozit (omonat)ning qaytarilishi rejalashtirilgan sanasidan kamida 1 (bir) oy oldin yozma ravishda xabardor qilishi shart.
9.4. Shartnoma amal qilish davrida oyiga bir marta, 1 (bir) ish kuni davomida bepul ravishda yozma shaklda quyidagi ma’lumotlarni olish huquqiga ega:
· kredit bo‘yicha to‘langan mablag‘lar summasi;
· asosiy qarz qoldig‘i;
· navbatdagi to‘lovlar miqdori, tarkibi va muddatlari (kreditni qaytarish jadvali);
· muddati o‘tgan qarzdorlik miqdori va tarkibi;
· kelib tushgan mablag‘larning kredit qarzdorligini qoplashga yo‘naltirilishi.
Qarz oluvchi ushbu turdagi hujjatlar elektron shaklda DBO tizimi orqali almashinishi mumkinligini hamda ular qog‘oz hujjat bilan teng yuridik kuchga ega ekanligini qabul qiladi.
9.5. Qarz oluvchi kredit mablag‘laridan Shartnoma tuzilgan kundan boshlab 14 (o‘n to‘rt) kun davomida foydalanish huquqiga ega. Ushbu muddat tugagach, kredit faqat Shartnomaning 5.3-bandida nazarda tutilgan tartibda Shartnoma bekor qilinmagan bo‘lsa, foydalanilishi mumkin.
9.6. Amaldagi qonunchilikka muvofiq boshqa huquqlar.
Qarz oluvchining majburiyatlari:
9.7. Kreditni faqat maqsadli ishlatish va Shartnomaga muvofiq ravishda foydalanish hamda maqsadli foydalanishni tasdiqlash uchun Bankka quyidagi hujjatlarni taqdim etish:
· yangi avtotransport vositasini xarid qilish shartnomasi. Avtotransport vositasi xarid qilingandan so‘ng, uning sotib olinganligini tasdiqlovchi hisob-faktura (birlamchi bozor)ni Bankka taqdim etish;
· mulk huquqini tasdiqlovchi hujjatlar nusxasi (avtotransport vositasini ro‘yxatdan o‘tkazish guvohnomasi nusxasi).
9.8. Kreditlashning asosiy tamoyillariga rioya qilish: muddatlilik, qaytarishlilik, maqsadlilik, to‘lovlilik va ta’minlanganlik.
9.9. Shartnoma va Bankning amaldagi Tariflarida nazarda tutilgan komissiyalar va to‘lovlarni to‘lash.
9.10. To‘lov sanasiga qadar hisobvaraqda kredit to‘lovlari uchun yetarli mablag‘ni ta’minlash. Agar to‘lov sanasida hisobvaraqda yetarli mablag‘ bo‘lmasa, muddati o‘tgan qarzdorlik yuzaga keladi va bu ma’lumot Kredit tarix byurosiga taqdim etiladi hamda Qarz oluvchining kredit tarixiga salbiy ta’sir ko‘rsatadi.
9.11. F.I.Sh., yashash manzili, ish joyi yoki boshqa ma’lumotlar o‘zgargan taqdirda, ushbu o‘zgarishlar yuz bergan kundan boshlab 1 (bir) kun ichida Bankni xabardor qilish.
9.12. Qarz oluvchining moliyaviy holati yomonlashishiga yoki Bank oldidagi majburiyatlarning bajarilmasligiga olib kelishi mumkin bo‘lgan har qanday majburiyatlarni qabul qilmaslik.
9.13. Bankning yozma roziligisiz avtotransport vositasini O‘zbekiston Respublikasi hududidan tashqariga olib chiqmaslik.
9.14. Kredit mablag‘lari hisobidan xarid qilingan avtotransport vositasini kredit to‘liq qoplanmaguncha sotmaslik, hadya qilmaslik, ijaraga bermaslik, garovga qo‘ymaslik va boshqa tarzda begonalashtirmaslik.
9.15. Sug‘urta, garov shartnomasini rasmiylashtirish, kafillik va boshqa xizmatlar bilan bog‘liq xarajatlarni to‘lash.
9.16. Bank tomonidan nazoratni amalga oshirish uchun:
9.16.1. Bankka taqdim etilgan ma’lumotlarni tekshirish va qayta tekshirish imkonini berish;
9.16.2. yiliga kamida 1 (bir) marta daromadlarni tasdiqlovchi hujjatlarni taqdim etish;
9.16.3. garov predmeti bo‘yicha monitoring o‘tkazishga to‘sqinlik qilmaslik va 5 (besh) kalendar kun ichida so‘ralgan ma’lumotlarni taqdim etish;
9.16.4. maqsadli foydalanish va garov predmetini ko‘rikdan o‘tkazish dalolatnomalarini o‘z vaqtida imzolash.
9.17. Agar Qarz oluvchi kredit hisobidan sotib olingan avtotransport vositasini qaytarsa, ushbu vosita uchun to‘langan mablag‘larni Bankdagi tegishli hisobvaraqqa qaytarilishini ta’minlash.
9.18. Agar zavod tomonidan GBO (gaz ballon uskunasi) o‘rnatilmagan bo‘lsa, uni o‘rnatish uchun Bankning yozma roziligini olish. GBO o‘rnatilgandan va O‘zbekiston Respublikasi IIV YHXBda transport vositasi qayta ro‘yxatdan o‘tkazilgandan so‘ng, yangilangan texnik pasportni Bankka taqdim etish.
9.19. Bank talabiga ko‘ra kredit qaytarilishini ta’minlash uchun qo‘shimcha ta’minot taqdim etish:
· Qarz oluvchining moliyaviy holati yomonlashganda;
· Birgalikdagi qarz oluvchining moliyaviy holati yomonlashganda;
· garov predmetining yo‘q qilinishi, qiymatining kamayishi yoki to‘liq/qisman yo‘qolishi holatlarida;
· Qarz oluvchi Bank bilan bog‘liq yoki affillangan shaxsga aylanganda;
· kredit qaytarilmasligi xavfini oshiruvchi boshqa holatlar yuzaga kelganda.
9.20. Bank talabiga ko‘ra, Shartnoma doirasida kreditni majburiy yoki muddatidan oldin undirish bilan bog‘liq barcha xarajat va zararlarni qoplash.
9.21. Bank roziligisiz kredit bo‘yicha huquq va majburiyatlarni uchinchi shaxsga o‘tkazmaslik.
Bankning huquqlari:
9.22. Kreditlash jarayonida Qarz oluvchining moliyaviy holatini tekshirish.
9.23. Kreditning maqsadli ishlatilishini istalgan vaqtda tekshirish.
9.24. Shartnoma yoki qonunchilikka zid rasmiylashtirilgan to‘lov hujjatlari bo‘yicha to‘lovni rad etish.
9.25. To‘lov muddati kelganda Bank Qarz oluvchining talab qilib olinadigan depozit hisobvarag‘idan, zarur hollarda boshqa hisobvaraqlaridan, shuningdek boshqa banklardagi hisobvaraqlaridan ham qarzni akseptsiz tartibda yechib olish huquqiga ega.
9.26. Quyidagi hollarda:
1) Qarz oluvchi tomonidan Shartnoma, garov shartnomasi, sug‘urta shartnomasi hamda Bank bilan tuzilgan ta’minotga doir boshqa shartnomalar bo‘yicha o‘z zimmasiga olgan majburiyatlarning buzilishi va/yoki bajarilmasligi va/yoki lozim darajada bajarilmasligi;
2) kreditdan maqsadsiz foydalanish va/yoki Bank xodimlariga kreditning maqsadli ishlatilishini tekshirish uchun zarur ma’lumotlar va/yoki hujjatlarni taqdim etmaslik;
3) Qarz oluvchi tomonidan kredit bo‘yicha har qanday qarzdorlikni (asosiy qarz, foizlar, komissiyalar va boshqa to‘lovlar) hamda Bank oldidagi boshqa majburiyatlarni bajarmaslik, shuningdek ilgari olingan kreditlar (qarzlar) bo‘yicha muddati o‘tgan qarzdorlikning mavjudligi;
5) Qarz oluvchining moliyaviy holati yomonlashishi va/yoki unga nisbatan jinoyat yoki sud ishi qo‘zg‘atilgan bo‘lsa va/yoki qarzni ta’minlash uchun taqdim etilgan mol-mulkka nisbatan xatlov qo‘yilgan bo‘lsa va/yoki Qarz oluvchining pul mablag‘lari bo‘yicha operatsiyalar muzlatilgan yoki to‘xtatilgan bo‘lsa;
6) Qarz oluvchi tomonidan Bankka noto‘g‘ri yoki ishonchsiz ma’lumotlar taqdim etilganligi aniqlansa;
7) garov predmetining yo‘q qilinishi, qiymatining kamayishi, qisman yoki to‘liq yo‘qolishi, shuningdek garov summasining kamayishi va kredit bo‘yicha ta’minlanmagan qarzdorlik qismi yuzaga kelishi;
8) Qarz oluvchi / Birgalikdagi qarz oluvchi / Garov beruvchi / Kafil / Sug‘urtalovchi O‘zbekiston Respublikasi amaldagi qonunchiligiga muvofiq bankrot deb topilganda;
9) Shartnoma tuzish va undan foydalanish maqsadi jinoyat faoliyatidan olingan daromadlarni legallashtirish, terrorizmni moliyalashtirish va ommaviy qirg‘in qurollarini tarqatishni moliyalashtirish bo‘lishi mumkinligi to‘g‘risida shubha mavjud bo‘lsa;
10) Qarz oluvchining boshqa kreditorlar oldidagi har qanday qarzdorligi muddatidan oldin undirishga qaratilgan yoki boshqa asosga ko‘ra muddatidan oldin to‘lanishi lozim bo‘lgan holatlar, shuningdek Qarz oluvchi mol-mulkiga nisbatan uchinchi shaxslar tomonidan undirish yoki xatlov qo‘yilishi;
11) Qarz oluvchining bank nazoratidan bo‘yin tovlashi, shu jumladan uning ustidan tegishli tekshiruv o‘tkazish imkoniyati yo‘qligi va/yoki Qarz oluvchi tomonidan shubhali yoki shubha uyg‘otuvchi operatsiyalar amalga oshirilishi (tijorat banklarida jinoyat faoliyatidan olingan daromadlarni legallashtirish, terrorizmni moliyalashtirish va ommaviy qirg‘in qurollarini tarqatishni moliyalashtirishga qarshi ichki nazorat qoidalariga muvofiq);
12) kredit qaytmaslik xavfini oshiruvchi har qanday omillarning yuzaga kelishi;
13) Qarz oluvchi tomonidan Bankka noto‘g‘ri yoki yolg‘on ma’lumotlar (hujjatlar) taqdim etilishi yoki Bank tomonidan so‘ralgan ma’lumotlarni taqdim etishdan bosh tortilishi, shu jumladan kredit monitoringi va Qarz oluvchining moliyaviy holatini baholash uchun zarur ma’lumotlar.

Bankning huquqlari:
Bank quyidagi huquqlarga ega: kreditni Shartnoma bo‘yicha berishni muddatidan oldin to‘xtatish, bu haqda Qarz oluvchini qonunchilikda belgilangan muddatlarda xabardor qilish va kreditni muddatidan oldin undirishni talab qilish, shu jumladan garov predmetiga (predmetlariga) va/yoki uning (ularning) qismiga nisbatan undiruvni qaratish va/yoki qarzdorlik summasini Kafildan / Garov beruvchidan / Sug‘urtalovchidan undirish;
· yozma xabarnoma yuborilgan sana deb, uning Qarz oluvchi / Garov beruvchi / Kafilga topshirilgan sanasi yoki pochta orqali jo‘natilgan sana hisoblanadi;
· Shartnoma bo‘yicha yangi summalar va/yoki yangi kreditlar/qarzlar berishni to‘xtatish;
· kreditni muddatidan oldin undirishni talab qilish, shu jumladan garov predmetiga (predmetlariga) va/yoki uning (ularning) qismiga nisbatan undiruvni qaratish va/yoki qarzdorlikni Qarz birgalikda oluvchi / Kafil / Garov beruvchi / Sug‘urtalovchidan undirish; yozma xabarnoma yuborilgan sana uning topshirilgan sanasi yoki pochta orqali jo‘natilgan sana hisoblanadi;
· o‘z ixtiyoriga ko‘ra komissiya to‘lovlari va/yoki penya (jarima)larni undirmaslik;
· Shartnoma bo‘yicha majburiyatlarni undirish va majburiy ijro etish yuzasidan sud jarayonlarini boshlash;
· Bankdagi Qarz oluvchining istalgan hisobvarag‘idan akseptsiz va so‘zsiz tartibda mablag‘larni yechib olish hamda ularni asosiy qarz, foizlar va/yoki Shartnoma shartlaridan kelib chiqadigan boshqa to‘lovlarni qoplashga yo‘naltirish, zarur hollarda esa boshqa banklardagi hisobvaraqlardan ham undirish;
· Qarz oluvchining boshqa mol-mulkiga nisbatan undiruvni qaratish.
9.27. Qarz oluvchining kredit hisobvarag‘iga qaytarilgan mablag‘lar Bank tomonidan mustaqil ravishda kredit bo‘yicha asosiy qarzni qoplashga, Shartnoma bo‘yicha foydalanilmagan kredit summasini qaytarish sifatida yo‘naltiriladi.
9.28. Bank o‘z ixtiyoriga ko‘ra ushbu Shartnomada nazarda tutilgan huquqlardan istalganini qo‘llashi yoki qo‘llamasligi mumkin. Ushbu huquqlarning qo‘llanmasligi yoki qisman qo‘llanishi ulardan voz kechish hisoblanmaydi va ular Shartnoma amal qilish muddati davomida istalgan vaqtda qo‘llanilishi mumkin.
9.29. Bank Qarz oluvchi bilan aloqa vositalari orqali, jumladan Qarz oluvchi tomonidan anketa va keyinchalik taqdim etilgan aloqa ma’lumotlariga muvofiq telefon raqamlari, pochta manzili, elektron pochta, SMS-xabarnoma yoki boshqa kelishilgan aloqa kanallari orqali bog‘lanish va muddati o‘tgan qarzdorlik hamda majburiyatlar bajarilmasligi to‘g‘risida xabarnomalar yuborish huquqiga ega.
9.30. O‘zbekiston Respublikasi Markaziy banki tomonidan belgilangan iqtisodiy normativlar bajarilmagan taqdirda, Bank kredit berishni to‘xtatish huquqiga ega bo‘lib, bu haqda Qarz oluvchini kredit berish to‘xtatilgan (to‘xtatib turilgan) qarori qabul qilingan kundan keyingi ish kunidan kechiktirmay, sabablarini ko‘rsatgan holda xabardor qiladi.
9.31. Bank o‘z huquq va majburiyatlarini Qarz oluvchining (birgalikdagi qarz oluvchining) roziligi bilan to‘liq yoki qisman boshqa shaxsga o‘tkazishga haqli.
Bankning majburiyatlari:
9.32. Shartnoma shartlariga muvofiq Qarz oluvchiga kredit mablag‘larini taqdim etish, shu jumladan avans to‘lovi amalga oshirilgandan so‘ng (agar bunday shart nazarda tutilgan bo‘lsa).
9.33. Kreditning foydalanilgan qismiga Shartnoma shartlariga muvofiq foizlarni hisoblash.
9.34. Kredit bo‘yicha qarzdorlik yuzaga kelgan kundan boshlab 7 (yetti) kalendar kun ichida Qarz oluvchini qarzdorlik va majburiyatlarni bajarmaslik oqibatlari to‘g‘risida belgilangan tartibda xabardor qilish. Kechiktirilgan vaqt oralig‘ida (20:00 dan 08:00 gacha) telefon orqali og‘zaki eslatma berilmaydi.
9.35. Qarzdorlik yuzaga kelgan kundan boshlab 7 (yetti) kalendar kun ichida elektron pochta, DBO tizimidagi shaxsiy kabinet yoki SMS/PUSH-xabarnoma orqali Qarz oluvchini xabardor qilish.
9.36. Qarz oluvchi kredit bo‘yicha majburiyatlarni to‘liq bajargan kundan boshlab 3 (uch) ish kuni ichida garovdagi mol-mulkni taqiqdan chiqarish va garov reyestridan Bank huquqlarini olib tashlash choralarini ko‘rish.
9.37. Kredit bo‘yicha majburiyatlar to‘liq bajarilganligi to‘g‘risida Qarz oluvchining so‘roviga asosan 1 (bir) ish kuni ichida DBO orqali yoki yozma shaklda tasdiqlovchi hujjatni taqdim etish.
9.38. Qarz oluvchining so‘rovi ro‘yxatdan o‘tkazilgan kundan boshlab 5 (besh) ish kuni ichida kredit taqdim etilganligini tasdiqlovchi hujjatni berish.
9.39. Shartnoma amal qilish davrida Qarz oluvchining so‘roviga binoan oyiga bir marta bepul ravishda kredit summasi, asosiy qarz qoldig‘i, to‘lovlar jadvali, muddati o‘tgan qarzdorlik va boshqa ma’lumotlarni taqdim etish.
10. TOMONLARNING JAVOBGARLIGI. FORS-MAJOR
10.1. Tomonlar ushbu Shartnoma bo‘yicha o‘z majburiyatlarini bajarmaganlik yoki lozim darajada bajarmaganlik uchun Shartnoma shartlari va amaldagi qonunchilikka muvofiq javobgar bo‘ladi.
10.2. Tomonlar o‘z majburiyatlarini to‘liq yoki qisman bajarmaganlik uchun javobgarlikdan ozod etiladi, agar bunday bajarilmaslik yengib bo‘lmaydigan kuch (fors-major), ya’ni mazkur sharoitlarda oldini olib bo‘lmaydigan va favqulodda holatlar oqibati bo‘lsa. Fors-major holatlari vakolatli organlar tomonidan berilgan tegishli hujjatlar bilan tasdiqlanishi shart. Bunday holatlarga, jumladan, harbiy harakatlar, ommaviy tartibsizliklar, tabiiy ofatlar, harbiy-siyosiy vaziyatning o‘zgarishi, elektr ta’minotining uzilishi, ish tashlashlar, davlat hokimiyati va mahalliy boshqaruv organlarining qarorlari, qonunlar hamda boshqa normativ-huquqiy hujjatlar qabul qilinishi natijasida majburiyatlarni bajarish imkonsiz bo‘lib qolishi kiradi.
10.3. Tomonlar epidemiyalar yoki yuqumli kasalliklar tarqalishi hamda ular bilan bog‘liq cheklov choralarini (shu jumladan O‘zbekiston Respublikasida karantin joriy etilishi va boshqalar) ushbu Shartnoma doirasida “yengib bo‘lmaydigan kuch” (fors-major) holati deb tan olinmasligini anglaydi va bunga rozi bo‘ladi. Tomonlar O‘zbekiston Respublikasi Fuqarolik kodeksining 333-moddasi 3-qismi normalarini qo‘llamaslikka kelishib oladi. Ushbu band davlat organlari tomonidan Tomonlar majburiyatlarini bajarishga ta’sir qiluvchi cheklovlar joriy etilgan taqdirda ham qo‘llaniladi, hatto ular oqilona choralar bilan oldindan ko‘rilishi yoki bartaraf etilishi mumkin bo‘lmagan holatlar bo‘lsa ham.
10.4. Qarz oluvchi garov shartnomasi, sug‘urta shartnomasi va garov predmetini sug‘urtalash polislarini hamda kafillik shartnomasini Shartnomada belgilangan muddat va shartlarda rasmiylashtirmagan va/yoki taqdim etmagan taqdirda, Bank Shartnoma shartlariga muvofiq penya undirishga haqli.
Kredit mablag‘larini o‘z vaqtida taqdim etish bo‘yicha Bank majburiyatlarini bajarmagan yoki lozim darajada bajarmagan taqdirda, Qarz oluvchi Bankdan har bir kechiktirilgan kun uchun taqdim etilmagan kredit mablag‘lari summasining 0,1% miqdorida penya undirishga haqli bo‘lib, biroq ushbu summa taqdim etilmagan kredit mablag‘larining 10%idan oshmasligi lozim.
10.5. Qarz oluvchi kredit, foizlar, komissiyalar va boshqa to‘lovlarni o‘z vaqtida va to‘liq qaytarish, shuningdek qarzni undirish bilan bog‘liq sud xarajatlari va Bankning boshqa zararlarini qoplash uchun o‘zining barcha mol-mulki bilan javobgar bo‘ladi.
10.6. Kredit va unga hisoblangan foizlarni o‘z vaqtida to‘lamaganlik, shuningdek Shartnoma bo‘yicha majburiyatlarni bajarmaganlik uchun Shartnomaga muvofiq penya hisoblanadi. Qarz oluvchi Bankka Bankda va boshqa tijorat banklarida ochilgan har qanday hisobvaraqlardan hisoblangan penya summalarini akseptsiz tartibda yechib olish huquqini beradi.
10.7. Bank o‘z majburiyatlarini bajarmagan yoki lozim darajada bajarmagan taqdirda, amaldagi qonunchilik va ushbu Shartnomaga muvofiq javobgar bo‘ladi.
10.8. Bank kredit mablag‘lari yordamida amalga oshirilgan va uning nazorat doirasidan tashqarida bo‘lgan nizoli holatlar uchun javobgar emas. Qarz oluvchi kredit ob’ektini tanlash (miqdor, sifat, komplektatsiya va narx bo‘yicha), shuningdek ishlab chiqaruvchi yoki yetkazib beruvchini tanlashni mustaqil amalga oshirganligini tasdiqlaydi. Bank ishlab chiqaruvchi yoki yetkazib beruvchi tomonidan shartnoma shartlarining bajarilishi uchun javobgar emas.
10.9. Bank texnik nosozliklar (elektr ta’minoti va aloqa tarmoqlaridagi uzilishlar, to‘lov tizimlaridagi nosozliklar) yoki Qarz oluvchi tomonidan to‘lov rekvizitlarining noto‘g‘ri yoki to‘liq bo‘lmagan ko‘rsatilishi oqibatida yuzaga kelgan Shartnoma majburiyatlarining bajarilmasligi yoki kechikishi uchun javobgar emas.
11. NIZOLARNI HAL QILISH TARTIBI VA MUROJAATLARNI KO‘RIB CHIQISH
11.1. Kredit berish to‘g‘risidagi Shartnomadan kelib chiqadigan barcha nizolar ushbu Shartnoma shartlarida belgilangan tartibda hal etiladi.
11.2. Tomonlar nizoni sudgacha hal etishning yagona usuli sifatida da’vo (pretenziya) tartibini tan oladilar (har bir Tomon o‘z pozitsiyasi hamda nizoni hal etish bo‘yicha takliflarini bayon etgan yozma murojaatlar almashinuvi). Da’vo tartibida nizolarni ko‘rib chiqish majburiy hisoblanadi.
11.3. Da’vo Bank tomonidan yuborilgan kundan boshlab 15 (o‘n besh) kalendar kun ichida Qarz oluvchi tomonidan ko‘rib chiqilishi lozim. Mazkur muddat o‘tgandan so‘ng, Bank muddati o‘tgan hamda muddati kelgan qarzdorlikni majburiy undirish bo‘yicha sudga murojaat qilish huquqiga ega.
11.4. Da’voni qabul qilib olmaslik riski Qarz oluvchining zimmasida bo‘ladi.
11.5. Shartnomada va “Universal shartnoma”da nazarda tutilmagan holatlar yuzaga kelganda, Tomonlar O‘zbekiston Respublikasining amaldagi qonunchiligiga amal qiladilar.
11.6. Tomonlar o‘rtasida yuzaga keladigan, shu jumladan Shartnoma shartlarini bajarmaslik, bajarish, o‘zgartirish, bekor qilish yoki to‘xtatib turish bilan bog‘liq barcha nizolar sudgacha hal etilmagan taqdirda, ular da’vogarning tanloviga ko‘ra Toshkent shahri va Toshkent viloyati fuqarolik ishlari bo‘yicha sudlarida ko‘rib chiqiladi, shuningdek qonunchilikda belgilangan tartibda notarial ijro yozuvi (ijro varaqasi) olish yo‘li bilan ham undirilishi mumkin.
Qarz oluvchi notarial ijro yozuvi asosida qarz undirilgan taqdirda uning haqiqiyligini so‘zsiz tan oladi. Nizolarni hal etishda da’vogar sudga murojaat qilish yoki notarial ijro yozuvini olish huquqiga ega.
12. SHARTNOMANING AMAL QILISH MUDDATI
12.1. Shartnoma Tomonlar tomonidan imzolangan sanadan boshlab kuchga kiradi.
12.2. Shartnoma Avtokredit bo‘yicha kreditlash davri davomida amal qiladi va Qarz oluvchi tomonidan barcha majburiyatlar to‘liq bajarilgandan so‘ng bekor qilinadi.
13. YAKUNIY QOIDALAR
13.1. Shartnomada tartibga solinmagan masalalar O‘zbekiston Respublikasining amaldagi qonunchiligiga muvofiq tartibga solinadi.
13.2. Qarz oluvchi vafot etgan taqdirda, uning barcha huquq va majburiyatlari O‘zbekiston Respublikasi qonunchiligida belgilangan tartibda uning merosxo‘rlariga o‘tadi.
13.4. Agar Tomonlardan biri o‘zining huquqiy maqomida o‘zgarishlarga uchrasa, u bunday o‘zgarishlar sodir bo‘lgunga qadar Shartnoma bo‘yicha o‘z majburiyatlarini boshqa Tomon oldida bajarishi yoki ularni boshqa huquqiy vorisiga o‘tkazishi shart bo‘lib, bu boshqa Tomonning yozma roziligi bilan amalga oshiriladi.

DIQQAT! Agar kimdir Sizga yoki Sizning yaqinlaringizga kredit (qarz) olishda yordam taklif qilsa, bilingki, AJ “ANOR BANK” mijozlar bilan bevosita ishlaydi va vositachilar xizmatidan foydalanmaydi.
ILOVA №1
avtotransport vositasini xarid qilish uchun kredit (Avtokredit 4.0) 
taqdim etish to‘g‘risidagi Shartnomaga
№______ dan kun.oy.yil y.

KREDITNI QAYTARISH JADVALI

Qarz oluvchining F.I.Sh.: _____________________
Shartnoma sanasi: _____________________
Jadvalning boshlanish sanasi: _____________________
Jadvalning tugash sanasi: _____________________
Shartnomaning yopilish sanasi: _____________________
Shartnoma summasi (so‘mda): _____________________ (so‘z bilan)
Kredit muddati (oylarda): _____________________
Yillik foiz stavkasi: _____________________
Kreditni qaytarish usuli: _____________________


	
№
	To‘lov sanalari
	Kredit 
qoldig‘i
	Asosiy 
qarz
	Foizlar
	Jami 
to‘lov
	Jami barcha to‘lovlar

* Agar kreditni qaytarish jadvali tuzilgandan so‘ng kredit bo‘yicha moliyalashtirish boshlanish muddatlari o‘zgarishi yoki Shartnomada nazarda tutilgan o‘zgaruvchan foiz stavkasi qayta ko‘rib chiqilishi, Tomonlar tomonidan Shartnoma shartlari qayta kelishilishi (shu jumladan kredit restrukturizatsiyasi amalga oshirilishi), Qarz oluvchi tomonidan kreditning qisman muddatidan oldin qaytarilishi, kredit bo‘yicha to‘lovlarni amalga oshirish sanalari va muddatlari yoki oraliq kredit to‘lovlari miqdorlari o‘zgartirilishi natijasida kredit bo‘yicha to‘lov sanalari va muddatlari yoki oraliq to‘lovlar miqdori o‘zgarsa, Bank kreditni qaytarish jadvalini qayta rasmiylashtiradi va uni Qarz oluvchiga taqdim etadi.
Bunda kreditni qaytarish jadvali qayta rasmiylashtirilgandan so‘ng avvalgi amaldagi kreditni qaytarish jadvali o‘z kuchini yo‘qotadi.

